**ОБЩИНСКА ИЗБИРАТЕЛНА КОМИСИЯ ЛОВЕЧ**

**ПРОТОКОЛ № 45/25.04.2017 г.**

от заседание на Общинска избирателна комисия Ловеч

Днес, 25.04.2017 г., в 12.00 ч. в гр. Ловеч, ул. „Търговска” № 22, стая 205 се проведе заседание на ОИК Ловеч, в състав:

|  |  |
| --- | --- |
| ПРЕДСЕДАТЕЛ: | Ваня Христова Иванова |
| ЗАМ.-ПРЕДСЕДАТЕЛ: | Къймет Мехмедова Делиеминова |
| СЕКРЕТАР: | Йорданка Владимирова Минчева |
|  | Илица Тодорова Петрова  Христо Дишев Иванов  Десислав Стефанов Гецов |
|  | Йоанна Владиславова Йолова-Луканова |
|  | Валентин Георгиев Вълев |
|  | Габриела Петрова Петрова  Светослав Руменов Димитров  Анна Дочева Михайлова |

Присъстват всички членовете на комисията и съгласно чл. 85, ал. 3 от Изборния кодекс е налице необходимия кворум.

Председателят предложи следния дневен ред на заседанието:

1. Прекратяване пълномощията на Милко Недялков Недялков като общински съветник в Общински съвет Ловеч.

Други предложения не бяха направени, поради което с 11 гласа „За“ Общинска избирателна комисия Ловеч прие обявения дневен ред.

**По т. 1. от дневния ред:** Прекратяване пълномощията на Милко Недялков Недялков като общински съветник в Общински съвет Ловеч.

Председателят докладва, че е получено писмо от Председателя на Общински съвет Ловеч, към което е приложенo заявление от Милко Недялков Недялков за прекратяване на пълномощията му като общински съветник в Общински съвет Ловеч на основание чл. 30, ал. 4, т. 4 от ЗМСМА. Посочи, че на основание чл. 30, ал. 7 от ЗМСМА следва да бъде обявен за избран за общински съветник следващия кандидат от листата на Българска социалистическа партия – Доротея Миленова Цанкова и предложи проект на решение. След поименно гласуване, с 11 гласа „За“ - Ваня Христова Иванова, Къймет Мехмедова Делиеминова, Йорданка Владимирова Минчева, Христо Дишев Иванов, Илица Тодорова Петрова, Десислав Стефанов Гецов, Йоанна Владиславова Йолова-Луканова, Валентин Георгиев Вълев, Габриела Петрова Петрова, Светослав Руменов Димитров и Анна Дочева Михайлова, Общинска избирателна комисия Ловеч прие

**Р Е Ш Е Н И Е**

**№ 418-МИ**

**Гр. Ловеч, 25.04.2017 г.**

**Относно:** прекратяване пълномощията на Милко Недялков Недялков като общински съветник в Общински съвет Ловеч

С писмо изх. № ОС-306(1) от 24.04.2017 г. Председателят на Общински съвет Ловеч уведомява ОИК Ловеч, че е постъпило заявление от г-н Милко Недялков Недялков, за прекратяване на пълномощията му като общински съветник в Общински съвет Ловеч. Приложено е заявление с вх. № ОС-306/24.04.2017 г., с което последният уведомява ОИК Ловеч, че са налице предпоставките по чл. 30, ал. 4, т. 4 от Закона за местното самоуправление и местната администрация (ЗМСМА), за което представя Удостоверение № 80–НС/12.04.2017 г. на ЦИК. От приложените документи се установява, че с Решение № 4686-НС/31.03.2017 г. на ЦИК г-н Милко Недялков Недялков е избран за народен представител от листата на БСП за БЪЛГАРИЯ. Предвид това, на основание чл. 30, ал. 4, т. 4 от ЗМСМА пълномощията му като общински съветник следва да бъдат прекратени предсрочно и ОИК Ловеч следва да обяви за избран следващия в листата кандидат. Съгласно изготвената от „Информационно обслужване“ АД справка за класиране според преференциите, следващият кандидат от кандидатската листа на БЪЛГАРСКА СОЦИАЛИСТИЧЕСКА ПАРТИЯ е Доротея Миленова Цанкова

Предвид изложеното, на основание чл. 30, ал. 7, във връзка с ал. 4, т. 4 от ЗМСМА, във Общинска избирателна комисия Ловеч

**Р Е Ш И :**

ОБЯВЯВА предсрочното прекратяване на пълномощията на Милко Недялков Недялков като общински съветник в Общински съвет Ловеч и анулира издаденото удостоверение.

Обявява за избран за общински съветник в Общински съвет Ловеч Доротея Миленова Цанкова, ЕГН \*\*\*, от кандидатската листа на БЪЛГАРСКА СОЦИАЛИСТИЧЕСКА ПАРТИЯ.

На обявения за избран кандидат да се издаде удостоверение.

Препис от решението да се изпрати на председателя на Общински съвет Ловеч.

Настоящото решение, съгласно чл. 30, ал. 8 от ЗМСМА, не подлежи на обжалване.

Препис от настоящото решение да се постави на таблото за обяви на Община Ловеч и на интернет страницата на Общинска избирателна комисия Ловеч.

След изчерпване на дневния ред заседанието на ОИК Ловеч бе закрито в 12.30 ч.

ПРЕДСЕДАТЕЛ:………………………………….

/Ваня Иванова/

СЕКРЕТАР:………………………………………..

/Йорданка Минчева/